stanford-oval/wikipedia huggingface dataset:
Dance Me to the End of Love
הערות שוליים

↑  DrHGuy, Leonard Cohen Reveals Death Camps As Origin Of “Dance Me To The End Of Love”, Cohencentric, ‏17.8.2016 (באנגלית)(הקישור אינו פעיל)
1 2  Mark Steyn, Dance Me To The End Of Love - Steyn's Song of the Week, Steyn online, ‏13.11.2016 (באנגלית)
↑  Byron Dean, An Introduction to Leonard Cohen: 10 Essential Songs, Spinditty, ‏1.6.2017 (באנגלית)
↑  Leonard Cohen: Dance Me to the End Of Love, YouTube - דברי ההסבר בכותרות בעברית בתחילת הסרטון לפני התרגום, ‏27.8.2016
↑  איה כורם, טנגו סוף האהבה (Live), באתר יוטיוב, ‏17 באפריל 2024
↑  Batsheva Capek, Yiddish -"Dance Me To The End Of Love" BATSHEVA, יוטיוב, ‏14 בנובמבר 2016
↑  LABESS "Dance me" (audio), יוטיוב, ‏7 באוקטובר 2021
↑  Andy Greene, Hear Bob Dylan’s Stunning Surprise Cover of Leonard Cohen’s ‘Dance Me to the End of Love’, RollingStone, ‏30 באוקטובר, 2023
↑  Karen Bliss, Lana Del Rey, Courtney Love, Sting & More Honor Leonard Cohen at Tower of Song Memorial Tribute, Peacock Alley Entertainment, ‏8 בנובמבר 2017
↑  Watch Tower of Song: A Memorial Tribute to Leonard Cohen on Wednesday, January 3 on CBC, CBC Arts, ‏29.12.2017
| לאונרד כהן |
| --- | --- | --- |
| אלבומי אולפן | Songs of Leonard Cohen • Songs from a Room • Songs of Love and Hate • New Skin for the Old Ceremony • Death of a Ladies' Man • Recent Songs • Various Positions • I'm Your Man • The Future • Ten New Songs • Dear Heather • Old Ideas • Popular Problems • You Want It Darker • Thanks for the Dance |  |
| אלבומי הופעה | Live Songs • Cohen Live • Field Commander Cohen: Tour of 1979 • Live In London • Live at the Isle of Wight 1970 • Songs from the Road • Live in Dublin • Can't Forget: A Souvenir of the Grand Tour |  |
| שירים בולטים | "Hallelujah" • "Who by Fire" • "Chelsea Hotel #2" • "Bird on the Wire" • "Everybody Knows" • "Suzanne" • "Dance Me to the End of Love" • "First We Take Manhattan" • "I'm Your Man" • "Famous Blue Raincoat" • "You Want It Darker" • "Lover Lover Lover" |  |
| ספרים | המשחק האהוב • מפסידנים יפים |  |
| --- | --- |
בקרת זהויות :  MusicBrainz work: d5a527a4-7911-3c66-a1e2-9f987ef266d7
ברנהרד פאנקוק

| --- | --- |

 לידה:  16 במאי 1872 מינסטר, הרפובליקה הפדרלית של גרמניה 
 פטירה:  5 באפריל 1943 (בגיל 70) באיירברון, הרפובליקה הפדרלית של גרמניה 
 תקופת הפעילות:  1930–1935 (כ־5 שנים) 
 תחום יצירה:  ציור, אדריכלות, גרפיקה, מערכת חינוך 
 בן או בת זוג:  Marianne Geyer 
 
ברנהרד פאנקוק (בגרמנית: Bernhard Pankok‏; 16 במאי 1872 – 5 באפריל 1943) היה צייר, גרפיקאי, אדריכל ומעצב גרמני מודרני, חבר הזצסיון הברלינאי.
קריירה

עבודותיו מאופיינות במעבר בין אר נובו לסגנון הבינלאומי. עיצוב הרהיטים והספרים שלו, כמו קטלוג המחלקה הגרמנית לתערוכת העולמית 1900 בפריז, נתנו לו הכרה גבוהה.
פאנקוק פתח סטודיו במינכן בשנת 1892 ועבד כאמן עצמאי, מעצב גרפי ומאייר במגזינים Pan and Jugend. הוא נשאר במינכן עד 1902 והקים יחד את הסדנאות המאוחדות לאומנות בעבודת יד. בשנת 1902 עבר לשטוטגרט, ובשנת 1913 עזר בהקמת בית ספר מקומי לאמנות, שטוטגרטר קילסברג, והיה למנהל הראשון שלו (בשנת 1927 נבנתה בסמוך תערוכת האדריכלות המפורסמת Weissenhofsiedlung).
בשנת 1907 הוא הפך לחבר בזצסיון הברלניאי, וכן מילא בתפקיד וורקבונד הגרמני שזה עתה הוקם ובשנת 1914 הוא היה אחד האמנים המובילים של תערוכת Werkbund המפורסמת בקלן.
בשנת 1930 הוא הפך לחבר זר בזצסיון במינכן ובשנת 1932 הוא מונה לחבר כבוד ב"קונסטוורן מונסטר הווסטפאלי", שנה לאחר מכן, כחבר הכבוד של האקדמיה לאמנויות יפות, מינכן.
האקדמיה הממלכתית לאמנויות יפות שטוטגרט שבה לימד מינתה אותו לחבר כבוד ביום הולדתו השבעים ב-1942. בין תלמידיו היה הצייר פיליפ באוקנכט.
גלריה

על איתקה
גנרל וילהם פון בלום
שער מגזין 1896
הערות שוליים

↑  Bernhard Pankok | Werkbundarchiv – Museum der Dinge, www.museumderdinge.de
↑  Werkbeispiele und Biographie von Bernhard Pankok in der Galerie Ostendorff, Münster
| --- | --- |
בקרת זהויות :  NLI: 987007428537005171  BnF: cb14920697j (data)  GND: 11873914X  ISNI: 0000 0000 6674 8565  LCCN: n86059250  NKC: xx0235110  NTA: 070881855  RKD: 61700  SUDOC: 084718404  ULAN: 500013229  VIAF: 8182833   WorldCat (עם VIAF): 8182833
המדענים הגרמנים במצרים

המדענים הגרמנים במצרים היו קבוצה של מדענים, מהנדסים וטכנאים מערב-גרמנים שפעלו בשנות השישים של המאה העשרים במצרים, ועסקו בפיתוח טכנולוגיה צבאית מתקדמת.
רקע

לאחר כניעת גרמניה במלחמת העולם השנייה נאסר על גרמניה לעסוק בייצור נשק. מדענים גרמניים רבים שעסקו במהלך המלחמה בפיתוח נשק, נותרו ללא עבודה בתחום התמחותם. חלקם יצאו למדינות אחרות לסייע בייצור נשק. מגרמניה המזרחית יצאו מדענים לברית המועצות ומגרמניה המערבית יצאו מדענים למדינות במערב. בין השאר, וולפגנג פילץ עבד בצרפת עד שנת 1955 על פיתוח טילי ורוניק. בשנת 1959 עלו טענות שמדענים גרמניים מסייעים לצרפת בפיתוח פצצה גרעינית.
פעילות המדענים

מצרים של נאצר עסקה בסוף שנות ה-50 ותחילת שנות ה-60 בהתעצמות צבאית. לצורך כך הוזמנו מדענים גרמנים לבצע מחקרים במצרים. בין אלה היו גם פרופ' וילי מסרשמיט וקורט טאנק, המהנדס הראשי של מפעלי פוקה-וולף, שטיפלו בפיתוח מטוסים, כמו חלואן HA-300 וצוות גרמני אחר, שכלל את וולפגנג פילץ אשר פיתח את טילי הניסוי מסוג "ורוניק"(אנ'), שהיו מבוססים על מנוע רקטי של הטיל V-2. אויגן זנגר הוזמן במרץ 1960 להרצות במצרים על טילים וטיסה לחלל וסייע בתכנון מנועי טילים לרקטות מטאורולוגיות. זנגר נענה להצעה בגלל שהיא איפשרה לו לבצע ניסויים שלא יכול לבצע במכון לחקר פיזיקה שימושית בשטוטגרט, בו עבד, ומכיוון שלטענתו למנועים שפיתח לא היה ערך צבאי. לאחר שנודע על דבר עבודתו במצרים, הוא נתבקש על ידי ממשלת גרמניה המערבית לחדול מכך ולטענתו הוא הפסיק בעקבות זאת, באוקטובר 1961, את עבודתו במצרים. בתחילת נובמבר הוא פוטר מעבודתו בגלל קשריו עם מצרים. ב-6 בנובמבר 1961 פורסם בישראל דבר פיתוח הטילים במצרים. פרסומים על פיתוח נשק במצרים בידי מדענים גרמניים נמשכו במהלך שנת 1962.
בחודש יולי 1962 נתפרסמה ידיעה על ניסוי בטילי קרקע קרקע שנערך במצרים, ובמצעד של יום המהפכה, ב-23 ביולי, הוסעו הטילים על גוררות. המצרים טענו כי טילים אלו מיוצרים במצרים ושמם "אל-קאהר" וכי הטווח שלהם הוא עד ל"דרומה מביירות". בסוף יולי 1962 נתפרסם שבפיתוח הטילים עובדים מעל 500 מדענים מגרמניה.
בהמשך נתפרסמו ידיעות נוספות כי מצרים מפתחת בעזרת המדענים הגרמנים מטוסי קרב סילוניים.
תגובת ישראל

עיתוני ישראל נמלאו בפרטים על סכנת ההשמדה הצפויה לתושבי ישראל מן הנשק שבפיתוחו עוסקים במצרים. בדעת הקהל התעוררו רגשות אנטי-גרמניים עזים, וגרמניה הואשמה בכך שאזרחיה עוזרים לפתח נשק השמדה נגד ישראל וממשלתה אינה מונעת זאת. מיד לאחר הניסוי בטיל במצרים ביולי 1962 הודיע ראש אמ"ן, מאיר עמית, שבידי ישראל רשימה של כל המדענים הגרמנים הפועלים במצרים. ראש הממשלה, דוד בן-גוריון אמר שהנושא מדיר שינה מעיניו. תנועת החרות יצאה במסע תעמולה נגד גרמניה על שאפשרה למדענים לסייע למצרים ונגד הממשלה ששתקה, לטענתה, נוכח הסכנה, כדי לא לפגוע ביחסים עם גרמניה המערבית.
תגובת ישראל > איסוף מידע והערכה

אחד מן המדענים הגרמנים במצרים בא מיוזמתו למשלחת השילומים הישראלית בגרמניה (שייצגה את ישראל בגרמניה בטרם נתכוננו היחסים הדיפלומטיים בין שתי המדינות), טען כי התחרט על מעשיו וסיפר כי המדענים הגרמנים במצרים מפתחים מערכות נשק "רדיולוגי" בלתי קונוונציונלי. לא היו הוכחות לקיום נשק כזה, אך הידיעות עוררו סערה עזה בישראל. האיש היה בלתי אמין אבל בישראל התעורר חשש כי יש אמת בסיפורו.
מידע על פעילות המדענים הגרמנים במצרים נאסף על ידי סוכן "המוסד" במצרים, וולפגאנג לוץ. בין השאר הצליח להשיג את רשימת המומחים הגרמנים שהועסקו על ידי המצרים והעבירה למפעיליו. אברהם אחיטוב הושאל ל"מוסד" ושימש כראש השלוחה שלו בגרמניה. הוא, ואיש "המוסד" רפי איתן, גייסו את הנאצי אוטו סקורצני, מפקד יחידת הקומנדו המיוחדת של הוואפן אס אס במלחמת העולם השנייה, כדי לסייע באיתור המדענים הגרמנים במצרים. סקורצני יצר עבור המוסד שורה של קשרים, שמתוכם גויסו כמה סוכנים שהשתתפו בפרויקט הטילים הגרמני במצרים.
תגובת ישראל > פעילות נגד המדענים

איסר הראל, הממונה על שירותי הביטחון, סבר שהסכנה ממשית ו"המוסד" פתח במבצע דמוקלס לפגיעה במדענים הגרמנים. בספטמבר 1962 נעלם אחד המדענים הגרמנים שפעלו במצרים, היינץ קרוג ועל ישראל נפל החשד לחטיפתו. לאחר שנים רבות פורסמו גרסאות שונות לגבי חטיפתו של קרוג, שייחסו את החטיפה לישראל. יוסי מלמן ודן רביב טענו שקרוג חוסל בידי אוטו סקורצני בשליחות המוסד. רונן ברגמן, לעומת זאת, טען שקרוג נחטף לישראל במבצע בפיקודו האישי של איסר הראל, ומת תוך כדי חקירה. לאחר מספר ימים פורסם על שני מדענים נוספים, וולפגנג פילץ ורולף אנגל, שנחטפו, אולם התברר שהם לא נחטפו.
בשלהי 1962 שלח "המוסד" מעטפות נפץ למהנדסים הגרמנים וגרם לפציעת מזכירתו של פילץ ולמותם של חמישה מצרים. בפברואר 1963 נורתה ירייה שהחטיאה, לעבר האנס קליינווכטר. תעודות של התוקפים שנמצאו על ידי המשטרה זוהו כמזויפות. לאחר שנעצרו שני אנשי המוסד בשווייץ, זיהה קליינווכטר את אוטו יוקליק כיורה.
תגובת ישראל > המעצר בשווייץ

ב-2 במרץ 1963 נעצרו בשווייץ שני שליחי "המוסד", יוסף בן גל, ואדם בשם אוטו יוקליק, שבתחילה היה אחד מן המדענים אך חזר בו, לאחר שבתו של אחד מהמדענים הגרמניים, היידי גארקה, התלוננה שניסו ללחוץ עליה בבית המלון שלה בבזל. הלחצים היו במסגרת ניסיון להביא את אביה לעזוב את מצרים. השווייצרים הודיעו על המעצר רק לאחר שבועיים, וממשלת מערב גרמניה דרשה את הסגרתם של שליחי המוסד. לבסוף הועמדו השניים לדין ב-10 ביוני 1963 וישראל שלחה את גבריאל בך, עוזר היועץ המשפטי לממשלה שנכח במשפט כמשקיף. טענת ההגנה הייתה שהשניים בסך הכל הזהירו את היידי מכך שאביה עשוי לתת את הדין על פשעיו, כמו אדולף אייכמן, וכי לא היה בדבריהם כפייה. למרות זאת, השניים הורשעו ונדונו לחודשיים מאסר שקוזזו עם תקופת מעצרם והם שוחררו מיד.
בעקבות המעצר, הורה בן-גוריון על הפסקת מבצע דמוקלס, ובמקום זאת הכנסת יצאה בדרישה פומבית מגרמניה להפסיק את פעילות המדענים הגרמנים במצרים ושרת החוץ, גולדה מאיר האשימה את ממשלת גרמניה המערבית באחריות לפעילות המדענים. בן-גוריון גם אמר לאיסר הראל שהוא דוחה את הערכתו בפרשה. הראל ראה בשינוי עמדה זאת, שלילה של הסכנה מצד פעילות המדענים הגרמנים במצרים וחוסר אמון אישי בו והתפטר. לימים טען בן-גוריון שדחייתו את הערכתו של הראל כוונה נקודתית להערכתו לגבי כינון יחסים דיפלומטיים עם גרמניה ולא הייתה קשורה לפרשת המדענים.
על פי פרסומים בעיתונות, הראל ביקש לפעול בצורה חריפה בפרשת המדענים ופתח במסע תעמולה נגד גרמניה, בעוד בן-גוריון ושמעון פרס התנגדו וסברו שהיחסים עם גרמניה חשובים יותר. באותו זמן החלו להגיע כספי מלווה בן חצי מיליארד דולר, עליו הסכים בן-גוריון עם קנצלר מערב גרמניה קונראד אדנאואר ב-1961. כמו כן הבשיל באותה עת משא ומתן על ייצוא נשק מגרמניה לישראל בתנאים של כמעט מענק, ומשלוחי טנקים אמריקאים מן המלאי הגרמני עמדו להגיע לישראל. בן-גוריון לא קיבל את הערכת "המוסד" כי ישנה סכנה ממשית של פיתוח מערכות נשק מתקדמות במצרים, והתבסס בכך על דו"ח של אמ"ן. הראל טען כי דו"ח זה היה דו"ח מוזמן, שמטרתו לתמוך בעמדת בן-גוריון. בעיתונות נטען שהראל חשש שבן-גוריון ינטרל את החלטת הכנסת והצהרת גולדה מאיר נגד הגרמנים. על פי אחד מהתיאורים, הראל התפטר לאחר שבן-גוריון הוכיח אותו על שטען שממשלת גרמניה המערבית רצתה בפעילות המדענים הגרמנים במצרים, כי היא עצמה לא יכלה לפתח נשק להשמדה המונית בגרמניה. על פי טענות אחדות, נבעה התפטרותו מהתנגדותו להוראה שקיבל מבן-גוריון לחדול מן הפעילות נגד המדענים הגרמנים במצרים. יש אומרים כי הסכסוך האמיתי אשר הביא לשנים של יחסים עכורים ולהשמצות הדדיות היה עם ראש אמ"ן, האלוף מאיר עמית. באיסר הראל תמכו אנשי מפלגת אחדות העבודה - פועלי ציון, אנשי מפ"ם וגם כמה מראשי מפא"י ובהם שרת החוץ גולדה מאיר. לעומת זאת, אנשי רפ"י תמכו בנחרצות בבן-גוריון.
תגובת ישראל > פעילות דיפלומטית

המשפט בשווייץ, והמחאות הרשמיות מישראל, הפנו את תשומת הלב הציבורית ברחבי העולם אל המדענים הגרמנים במצרים ולמסע המתנהל נגדם על ידי "המוסד".
כמה חברים בבונדסטאג דרשו לפעול באמצעים תקיפים למנוע את המשך הפעילות. אולם ממשלת גרמניה המערבית טענה שאין לה אמצעים למנוע את פעילות המדענים במצרים. בעקבות הביקורת מישראל, ממשלת גרמניה הפעילה לחץ על המדענים הגרמנים לעזוב את מצרים ובקשה לפתותם במשרות בגרמניה. פרנץ בהם העלה בבונדסטאג הצעת חוק האוסרת פעילות מדענים גרמנים בפיתוח נשק במדינות אחרות. החוק נתקל בהתנגדות מחשש שימנע מהתעשייה האטומית הגרמנית לפרוץ לשווקים ברחבי העולם. בהמשך העלה את חוק הדרכונים שביקש לאפשר לממשלת גרמניה המערבית להחזיר לגרמניה אזרחים גרמנים השוהים במדינות אחרות. גם חוק זה לא עבר בגלל התנגדות רבה לפגיעה בזכויות הפרט. בתחילת 1965 ציין קרל קרסטנס בבונדסטג שניתן להעמיד לדין את סוכני התעסוקה המגייסים את המדענים "כי בגרמניה המערבית אסורה פעולת סוכנויות תעסוקה פרטיות וכן אוסר החוק לפתות עובדים, כדי שיעזבו את משרותיהם".
בישראל המשיכו להתפרסם בעיתונות דיווחים על הסכנה מצד המדענים הגרמנים עד מלחמת ששת הימים. אלו כללו טענות על שותפות של הגרמנים בייצור נשק כימי וביולוגי.
במחצית השנייה של שנת 1964 שוב דווח על מעטפות נפץ שנשלחו אל המדענים הגרמנים במצרים ואלו יוחסו על ידי המצרים לוולפגנג לוץ.
סיום הפרויקט

טילי קרקע קרקע מתוצרת מצרית או נשק השמדה המוני לא נמצאו בידי צבא מצרים במלחמת ששת הימים בשנת 1967 ומלחמת יום הכיפורים בשנת 1973. נתברר שטילי קרקע קרקע מצריים שפותחו רשמו ביצועים ירודים ופיתוחם נפסק. לאחר מלחמת ששת הימים טענו בכירי המדענים הגרמנים שתצוגת הטילים ביולי 1962 הייתה תרמית. בתום מלחמת יום הכיפורים המצרים אמנם הצהירו ששוגרו לעבר הכוחות הישראלים טילי אל-קאהר שפותחו ויוצרו במצרים אולם למעשה הייתה זו מתקפה של טילי סקאד שהופעלו על ידי צוותים סובייטיים.
גם פיתוח מטוס הקרב הסילוני המצרי נעצר לאחר מלחמת ששת הימים עקב קשיים תקציביים ואחרים.
בהשפעת הפרשה צולם בשנת 1965 סרט קולנוע, קופרודוקציה ישראלית-מערב גרמנית בשם "מבצע קהיר", בבימויו של מנחם גולן. בסרט זה שולבה גם פרשת האיש במזוודה (הסרט צולם בישראל ויצא לאור בשנת 1966).
ראו גם

שביט 2
כוננות רותם
תוכנית הגרעין של מצרים
לקריאה נוספת

פרשת המדענים - עבודת מחקר (מאת מחלקת ההיסטוריה של המוסד, שנת 1982) באתר ארכיון המדינה
רוג'ר הווארד, מבצע דמוקלס, כתר הוצאה לאור, 2018
איסר הראל, משבר המדענים הגרמנים 1962-1963, הוצאת ספריית מעריב, 1982
וולפגנג לוץ, "שליחות בקאהיר", ספריית מעריב ו"שקמונה", 1970
מיכאל בר-זהר ונסים משעל - המוסד: המבצעים הגדולים, תל אביב : הוצאת ידיעות אחרונות וספרי חמד, 2010.
אורה מורג, פרשת מעטפות הנפץ הוצאת ידיעות אחרונות, 2009
אורי פז, דמונקרטיה-שלטון השטן הוצאת סיפא, 1965
סירקט

| --- | --- |

 לידה:  23 באפריל 1985 (בן 39) טורונטו, קנדה 
 שם לידה:  Henry Russell Walter 
 שם במה:  Cirkut 
 מוקד פעילות:  קנדה 
 סוגה:  מוזיקת פופ 
 שפה מועדפת:  אנגלית 
 
הנרי ראסל וולטר (באנגלית: Henry Russell Walter; נולד ב-23 באפריל 1986), הידוע בשם הבמה סירקט (Cirkut), הוא מפיק מוזיקלי ופזמונאי קנדי. הוא הפיק וכתב שירים עבור ריהאנה, אווה מקס, פיטבול, קייטי פרי, מיילי סיירוס, דה ויקנד, בריטני ספירס, ג'סי ג'יי, קשה, שאקירה, ניקי מינאז' ו-B.o.B. שירים שכתב והפיק כוללים את להיטי המקום הראשון במצעד הבילבורד הוט 100, "Part of Me",‏ "Roar" ו-"Dark Horse" של קייטי פרי, ו-"Wrecking Ball" של מיילי סיירוס. קרדיט ההפקה שלו באלבום Starboy של דה ויקנד זיכה אותו בפרס גראמי, בקטגוריית "האלבום האורבני העכשווי הטוב ביותר".
קורות חיים וקריירה

וולטר גדל בהליפקס שבנובה סקוטיה, קנדה ועבר לטורונטו בשנת 2004. בשנת 2008, השתתף בהפקת אלבומה של בריטני ספירס, Circus, בשיר "Mmm Papi". הוא שלח אותו כרצועה אינסטרומנטלית לחברת התקליטים קובלט מיוזיק גרופ (אנ') דרך עורך דינה של החברה, כריס טיילור. הפזמונאית ניקול מורייר החלה להשתמש בו לכתיבה יחד עם בריטני ספירס.
וולטר פתח את אולפני Dream House בטורונטו. לאחר מכן, עבר להתגורר בלוס אנג'לס. הוא הפיק את "Part of Me", שיר הנושא של סרט ההופעה של קייטי פרי, Katty Perry: Part of Me, שיצא בשנת 2012. וולטר היה אחראי גם על ההפקה והכתיבה של השיר "High for This" של דה ויקנד, והפיק וכתב 9 שירים באלבום Starboy של דה ויקנד, שיצא בשנת 2016.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | הקלטת השנה | "360" (בתור מפיק, טכנאי ומיקסר) | מועמדות |  |
| פרס גראמי | 2025 | אלבום השנה | Brat (בתור מפיק ופזמונאי) | מועמדות |  |
הערות שוליים

↑  Seabroke, John (14 באוקטובר 2013). "The Doctor Is In". The New Yorker. pp. 44–56. {{cite news}}:  (עזרה)
↑  "Number one singles". נבדק ב-18 ביולי 2018. {{cite web}}:  (עזרה)(הקישור אינו פעיל)
↑  Hung, Steffen. "swedishcharts.com - Henry Walter". swedishcharts.com. נבדק ב-18 ביולי 2018. {{cite web}}:  (עזרה)
↑  "Award Winners Best Urban Contemporary Album". GRAMMY.com. נבדק ב-24 באוגוסט 2019. {{cite web}}:  (עזרה)
1 2  "Mmm Papi". נבדק ב-18 ביולי 2018. {{cite web}}:  (עזרה)
↑  Nemetz, Andrea (3 בדצמבר 2008). "Canadian trio behind Spears tune Mmm Papi". Toronto Star. ארכיון מ-28 בספטמבר 2013. נבדק ב-15 באוגוסט 2013. {{cite news}}:  (עזרה)
↑  Gormely, Ian (באפריל 2013). "The Dreamhouse". Exclaim!. אורכב מ-המקור ב-3 באפריל 2013. נבדק ב-15 באוגוסט 2013. {{cite news}}:  (עזרה)
↑  "Taio Cruz - TY.O". Discogs (באנגלית). נבדק ב-18 ביולי 2018. {{cite web}}:  (עזרה)
↑  "Track Review: Rihanna, 'Where Have You Been'". Billboard. נבדק ב-18 ביולי 2018. {{cite web}}:  (עזרה)
↑  "Track Review: Adam Lambert, 'Better Than I Know Myself'". Billboard. נבדק ב-18 ביולי 2018. {{cite web}}:  (עזרה)
↑  "Broken Hearted". אורכב מ-המקור ב-פברואר 2, 2013. נבדק ב-יולי 18, 2018.
↑  "Strange Clouds". אורכב מ-המקור ב-4 במאי 2012. נבדק ב-18 ביולי 2018. {{cite web}}:  (עזרה)
↑  "News - Entertainment, Music, Movies, Celebrity". MTV News (באנגלית). נבדק ב-18 ביולי 2018. {{cite web}}:  (עזרה)
↑  "Atlantic Records Press | Ava Max". press.atlanticrecords.com. נבדק ב-2018-09-12.
↑  67th Annual GRAMMY Awards | GRAMMY.com, grammy.com
| --- | --- |
בקרת זהויות :  ISNI: 0000 0004 0720 9667  MusicBrainz: 0eb93ee5-2e6a-4ab4-a988-99c9139a664a
טדי סווימס

| --- | --- |

 לידה:  25 בספטמבר 1992 (בן 32) אטלנטה, ארצות הברית 
 מוקד פעילות:  ארצות הברית 
 תקופת הפעילות:  מ-2011 
 סוגה:  קאנטרי, רית'ם אנד בלוז, מוזיקת פופ, מוזיקת נשמה 
 שפה מועדפת:  אנגלית 
 כלי נגינה:  פסנתר, יוקולילי 
 חברת תקליטים:  וורנר רקורדס 
 teddyswims.com
 פרופיל ב-IMDb
 
ג'טן קולין דימסדייל (באנגלית: Jaten Collin Dimsdale; ‏נולד ב־25 בספטמבר 1992), הידוע בשם הבמה טדי סווימס (Teddy Swims), הוא זמר-יוצר אמריקאי.
קריירה

השם סווימס (באנגלית: Swims) הוא ראשי תיבות של הביטוי Someone Who Isn't Me Sometimes (בעברית: "מישהו שהוא לא אני לפעמים"), ודימסייל בחר בו כדי להופיע בדמות זמר עם כינוי ילדותו, "טדי". סווימס התפרסם בזכות גרסאות כיסוי לשירים של שאניה טוויין ומייקל ג'קסון שפרסם ביוטיוב.
ב-21 במאי 2021, הוא הוציא את המיני-אלבום הראשון שלו, Unlearning. המיני-אלבום הגיע בשיאו למקום ה-41 במצעד האלבומים הדיגיטלי הבריטי.
ב-15 באוקטובר 2021, הוא הוציא את המיני-אלבום השני שלו, A Very Teddy Christmas.
ב-21 בינואר 2022, הוא הוציא את המיני-אלבום השלישי שלו, Tough Love. המיני-אלבום הגיע בשיאו למקום ה-20 במצעד האלבומים הדיגיטלי הבריטי ולמקום ה-200 בבילבורד 200.
ב-24 ביוני 2022, הוא התארח בסינגל "Bad for Me" של מייגן טריינור. הסינגל הגיע בשיאו למקום ה-25 במצעד השירים העכשוויים למבוגרים ולמקום ה-15 במצעד 40 השירים למבוגרים.
ב-4 בנובמבר 2022, הוא הוציא את המיני-אלבום הרביעי שלו, Sleep Is Exhausting. המיני-אלבום הגיע בשיאו למקום ה-31 במצעד האלבומים הדיגיטלי הבריטי.
ב-23 ביוני 2023, הוא הוציא את הסינגל "Lose Control". הסינגל הגיע בשיאו למקום השני בבילבורד הוט 100 ולמקום השלישי במצעד הסינגלים הבריטי. כמו כן, השיר זכה בתואר הקלטה מסוג פלטינה מ-RMNZ, תואר הקלטה מסוג כסף מ-BPI וכן תואר הקלטה מסוג זהב מ-ARIA,‏ Music Canada ו-NVPI.
ב-15 בספטמבר 2023, הוא הוציא את אלבום האולפן הראשון שלו, I've Tried Everything but Therapy (Part 1). האלבום הגיע בשיאו למקום השלישי במצעד 100 האלבומים ההולנדי, למקום הרביעי במצעד האלבום האוסטרלי ולמקום ה-43 בבילבורד 200. באותו היום, הוא הוציא את השיר "The Door". השיר הגיע בשיאו למקום ה-35 במצעד 100 הסינגלים ההולנדיים. באותו יום, הוא הוציא גם את השיר "Some Things I'll Never Know". השיר הגיע בשיאו למקום ה-21 במצעד המוזיקה הרשמי של ניו זילנד. גרסת דואט של השיר "Some Things I'll Never Know", בשיתוף פעולה עם מארן מוריס, יצאה ב-27 בנובמבר 2023. גרסה זו הגיעה בשיאה למקום השמיני במצעד הסינגלים החמים של ניו זילנד.
סגנון מוזיקלי

סווימס הפך לתופעה בזרמי המוזיקה עם שירים בסגנון נשמה רטרו המשלבים השפעות ממוטאון וסגנון סטאקס. תקופת ה"סופט-אלפא" במוזיקה, שבה זמרים גבריים עם רגשות עזים וקולות גדולים, מאפיינת את סווימס ואמנים נוספים כמו בנסון בון ונואה קאהן.
דיסקוגרפיה

2023: I've Tried Everything but Therapy (Part 1)
2025: I've Tried Everything but Therapy (Part 2)
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס בחירת הילדים של ניקלודיאון | אמן פורץ האהוב | טדי סווימס | מועמדות |  |
| 2024 | פרס הווידאו קליפים של MTV | האמן החדש הטוב ביותר | טדי סווימס | מועמדות |  |
| 2024 | פרס הווידאו קליפים של MTV | שיר השנה | "Lose Control" | מועמדות |  |
| 2024 | פרס הווידאו קליפים של MTV | הופעת הפוש של השנה | "Lose Control" | מועמדות |  |
| 2024 | פרס הווידאו קליפים של MTV | האלטרנטיבי הטוב ביותר | "Lose Control" | מועמדות |  |
| 2024 | פרס המוזיקה של MTV אירופה | המופע החדש הטוב ביותר | טדי סווימס | מועמדות |  |
| 2024 | פרס המוזיקה של MTV אירופה | מופע הפוש הטוב ביותר | טדי סווימס | מועמדות |  |
| 2024 | פרס המוזיקה של בילבורד | אמן חדש מוביל | טדי סווימס | מועמדות |  |
| 2024 | פרס המוזיקה של בילבורד | אמן מכירות שירים מוביל | טדי סווימס | מועמדות |  |
| 2024 | פרס המוזיקה של בילבורד | שיר ההוט 100 המוביל | "Lose Control" | זכייה |  |
| 2024 | פרס המוזיקה של בילבורד | שיר סטרימינג מוביל | "Lose Control" | מועמדות |  |
| 2024 | פרס המוזיקה של בילבורד | שיר רדיו מוביל | "Lose Control" | זכייה |  |
| 2024 | פרס המוזיקה של בילבורד | השיר הנמכר ביותר | "Lose Control" | מועמדות |  |
| 2024 | פרס המוזיקה של בילבורד | שיר הבילבורד גלובל 200 המוביל | "Lose Control" | מועמדות |  |
| 2024 | פרס המוזיקה של בילבורד | שיר הבילבורד גלובל 200 (ללא ארצות הברית) המוביל | "Lose Control" | מועמדות |  |
| 2025 | פרס גראמי | תגלית השנה | טדי סווימס | מועמדות |  |
הערות שוליים

↑  Costa, Miguel (1 באוקטובר 2020). "Teddy Swims on His Upcoming Debut EP, Writing Process, and Metamorphosis [Q&A]". Ones to Watch. ארכיון מ-2022-05-02. נבדק ב-2 במאי 2022. {{cite web}}:  (עזרה)
↑  Adrian Thrills, ADRIAN THRILLS reviews Teddy Swims: I've Tried Everything But Therapy, Mail Online, ‏2025-01-24
↑  Cragg, Michael (2025-01-24). "Teddy Swims: I've Tried Everything But Therapy (Part 2) review – retro soul with a retro lyrical attitude". The Guardian (באנגלית בריטית). ISSN 0261-3077. נבדק ב-2025-01-24.
↑  Every Kids’ Choice 2024 Winner!, Nick (באנגלית)
↑  VMA nominations are here, with Taylor Swift, Post Malone leading the pack, TODAY.com, ‏2024-09-11 (באנגלית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BnF: cb18048453q (data)  LCCN: no2022129675  MusicBrainz: 35feae82-8b2c-4f8f-ae7a-af5662848947  VIAF: 2940166717394927150005   WorldCat (עם VIAF): 2940166717394927150005
ארון דסנר

| --- | --- |
דסנר בגטבורג, שוודיה, 2014
דסנר בגטבורג, שוודיה, 2014
 לידה:  23 באפריל 1976 (בן 48) סינסינטי, אוהיו ארצות הברית ארצות הברית
 שם לידה:  ארון ברוקינג דסנר
 מוקד פעילות:  ארצות הברית
 תקופת הפעילות:  מ-1998 
 מקום לימודים:  בית הספר לקאנטרי דיי בסינסינטי   אוניברסיטת קולומביה
 עיסוק:  מוזיקאי, מפיק מוזיקלי, גיטריסט
 שפה מועדפת:  אנגלית
 כלי נגינה:  גיטרה • פסנתר • כלי מקלדת
 שיתופי פעולה בולטים:  טיילור סוויפט
 https://americanmary.com/
 פרופיל ב-IMDb
ארון ברוקינג דסנר (באנגלית: Aaron Brooking Dessner; נולד ב-23 באפריל 1976) הוא מוזיקאי, פזמונאי ומפיק מוזיקלי יהודי אמריקאי. ידוע בעיקר כמייסד להקת הרוק דה נשיונל, עימה הקליט שמונה אלבומי אולפן, תוך שלקח חלק בצמד האינדי רוק ביג רד משין, לצד ג'סטין ורנון מלהקת בון איבר.
לצד עבודתו עם דה נשיונל וביג רד משין, הפיק דסנר אלבומים שונים עם הזמרת-יוצרת האמריקאית טיילור סוויפט. בשנת 2020, לקח חלק בהפקת אלבום האולפן השמיני שלה Folklore, שזכה בפרס גראמי לאלבום השנה, והיה לפרס גראמי השני בו זוכה דסנר. האלבום עצמו שבר מספר שיאים בשירותי הסטרימינג, בהם מספר ההשמעות הגבוה ביותר ב-24 השעות הראשונות בספוטיפיי לאלבום מאת זמרת (והמקום השני בקטגוריה זו בכלל) ומספר ההשמעות הגבוה ביותר בשבוע הראשון לאלבום פופ באפל מיוזיק. בארצות הברית נמכר בלמעלה מ-500,000 עותקים בשלושת ימי המכירות הראשונים, שיא לאלבום בשנת 2020. Folklore נמכר בעולם בלמעלה מ-1.3 מיליון עותקים במהלך היממה הראשונה לצאתו.
בהמשך, לקח חלק בהפקת אלבום האולפן התשיעי שלה Evermore, שהגיע למקום הראשון בבילבורד 200 והפך את סוויפט לאישה הראשונה בהיסטוריה שכבשה עם שמונה אלבומים ברציפות את פסגת המצעד. כל 15 הרצועות מתוכו נכנסו באותו השבוע לבילבורד הוט 100, בעוד שהסינגל המוביל, "Willow", הפך לשירה השביעי שהגיע לראש המצעד.
בשנת 2024 היה שותף לכתיבה ולהפקת האלבום The Tortured Poets Department.
ראשית חייו

דסנר גדל כיהודי ובעל מוצא יהודי-פולני ויהודי-רוסי. דסנר אמר כי הרקע היהודי שלו משפיע על המוזיקה שלו: "אחי ואני תמיד הוקסמנו ממנגינות דתיות ליטורגיות ביהדות [...] אני לא אוהב אקורדים כבדים. אני אוהב את הדפוסים המדיטטיביים בתפילות מסוימות, ואני אוהב מוזיקה שחוזרת על עצמה". דסנר למד בתיכון בבית הספר לקאנטרי דיי בסינסינטי וסיים את לימודיו בשנת 1994. דסנר המשיך ללמוד היסטוריה אירופית מודרנית באוניברסיטת קולומביה.